7. Forslag til lokalplan nr. 434 Dagligvarebutik i [adresse] og tillæg nr. 19 til Kommuneplan 
2021-32 (Åben)
Tidl. politisk behandling PL-U, 08.06.23, pkt. 6
Forventet sagsgang
PL-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til ”Forslag til lokalplan nr. 434 Dagligvarebutik 
i [adresse]” og ”Forslag til tillæg nr. 19 til Kommuneplan 2021-32” med henblik på, at 
planforslagene efterfølgende fremlægges i offentlig høring. 
Planforslagene tager udgangspunkt i en privat lodsejers ønske om at udvikle et område, centralt placeret i 
Lone Schou, til en dagligvarebutik. 
Formålet med tillægget til kommuneplanen er at give mulighed for flere butikker i [adresse] ved at udlægge 
Lone Schou som et lokalcenter til butikker i kommuneplanen. Formålet med lokalplanen er at skabe mulighed for 
opførelse af en dagligvarebutik på op til 1.200 m2 med tilhørende parkering, lager og vareindlevering, på 
hjørnet mellem [adresse] og [adresse].
Forslaget til lokalplan følges af ”Forslag til tillæg nr. 19 til Kommuneplan 2021-32”.
VURDERING
I bestemmelserne for detailhandel i Kommuneplan 2021-32 er det muligt at placere en enkeltstående butik 
på op til 1.000 m2 i kommunens landsbyer. I dag ligger der i [adresse] en eksisterende enkeltstående butik i 
form af en butik tilknyttet tankstationen. Placering af en ny butik vil derfor kræve, at Lone Schou udpeges som 
lokalcenter til butikker i kommuneplanen.
Med forslag til kommuneplantillæg nr. 19 bliver Lone Schou udpeget til et lokalcenter til butikker med mulighed 
for den eksisterende dagligvarebutik samt en ny dagligvarebutik på op til 1.200 m2. Retningslinjer og 
rammer tilrettes og understøttes af en detailhandelsredegørelse, som redegør for behovet for en 
dagligvarebutik i området. Detailhandelsredegørelsen indgår som bilag i kommuneplantillægget. 
Teknik og Miljø har vurderet, at overkørsel til butikkens parkeringsareal og vareindlevering etableres til 
[adresse]. En ny venstresvingsbane fra [adresse] og ind til dagligvarebutikken skal sikre, at der ikke opstår 
tilbagestuvning ud i signalanlægget, og dermed at uheldsrisikoen mindskes. Buslommen flyttes mod øst for 
at sikre tilstrækkelig længde af svingbanen.
Det indgår ligeledes i lokalplanen, at George Schou Vej lukkes, og der etableres en vendeplads ved vejens 
afslutning. Der etableres en personaleparkeringsplads i det nordøstlige hjørne af arealet med adgang fra I 
Tim Mathiasen. Anlæg af disse trafikanlæg er indskrevet i lokalplanen som en forudsætning for 
ibrugtagningstilladelsen af dagligvarebutikken. 
Miljøvurdering:
[adresse]: EMN-2024-00680
Dok-ID: 3686014
Sagsbehandler: kkro
Byråd
28. maj 2024  19:00
Teknik og Miljø har på baggrund af en indledende screening af Forslag til kommuneplantillæg nr. 19 
vurderet, at kommuneplantillægget ikke skal miljøvurderes.
Teknik og Miljø har på baggrund af en indledende screening af planforslaget valgt at lade forslag til lokalplan 
nr. 434 miljøvurdere. Emnet for miljøvurderingen er
trafikbelastning og sikkerhed.
ØKONOMI
Vedtagelse af planlægningen medfører isoleret set ikke direkte afledte udgifter for Favrskov Kommune. De 
nødvendige trafikale tilpasninger på [adresse] forudsættes afholdt af ansøger som vilkår for, at der kan 
etableres overkørsel til vejen.
Da lokalplanområdet forbliver i landzone ved endelig vedtagelse af lokalplanen, har lodsejer ikke mulighed 
for at kræve, at kommunen overtager ejendommen jf. planlovens § 47 a.
INDDRAGELSE
Borgerinddragelse og kommunikation om lokalplanforslaget og forslag til kommune-plantillæg nr. 19 sker 
efter reglerne i planloven. Det er et selvstændigt mål med planloven, at offentligheden i videst muligt omfang 
inddrages i planlægningsarbejdet.
Lokalplanforslaget og forslag til kommuneplantillæg nr. 19 skal efter godkendelse offentliggøres ved 
annoncering på kommunens hjemmeside med en høringsfrist, som Teknik og Miljø anbefaler fastlagt til otte 
uger.
INDSTILLING
Direktøren for Teknik og Miljø indstiller til Byrådet:
1.
At ”Forslag til lokalplan nr. 434 Dagligvarebutik i [adresse]” med miljørapport og ”Tillæg nr. 19 til 
Kommuneplan 2021-32” godkendes og fremlægges i offentlig høring i otte uger.
BESLUTNING
Plan- og Landdistriktsudvalget, 2. maj 2024:
Fraværende: Ingen
Indstilles godkendt.
Økonomiudvalget, 21. maj 2024:
Fraværende: Ingen
Indstilles godkendt.
Byrådet, 28. maj 2024:
Fraværende: Victoria Jessen, Niels Sørensen
Godkendt.
Bilag

Forslag til lokalplan nr. 434 Dagligvarebutik ved [adresse] (3702814)

Forslag til tillæg nr. 19 til Kommuneplan 2021-32 (3702778)
